Айдан артык комада яткан үсмер һушына килгән

	Сибайдагы балалар лагеренда җәрәхәтләнгәннән соң озак вакыт комада яткан үсмер, ниһаять, аңына килгән. “Пациент һушында. Ачык баш сөяге һәм мие җәрәхәте аркасында аның хәле авыр дип бәяләнә”, – диләр Сәламәтлек саклау министрлыгында.	 Исегезгә төшерәбез, балалар лагеренда башына тимер конструкция төшү сәбәпле 15 яшьлек үсмер бик каты җәрәхәтләнгән иде. Бәхетсез очрак 31 июльдә Сибайдан ерак түгел урнашкан “Юлдаш” лагеренда теркәлгән. Табиблар малайга ачык баш мие һәм сөяге җәрәхәте диагнозы куйган иде, үсмернең шулай ук сул яклап маңгай сөяге (баш мие структурасына зыян килеп) сынган. Дәваханәгә эләккәннән соң берничә көн узгач, баланы комадагы халәттә санавиация ярдәмендә Республика  балалар клиник дәваханәсенә күчерделәр. 
	---	
Өмет

	№ --- | 06.09.2022	


